Diari Oficial de la Generalitat Valenciana


Sumari del DOGV 5644, del 21-11-2007 (2007/13181)

Bases específiques de la convocatòria per a la provisió en propietat d'una plaça d'auxiliar administratiu, inclosa en l'oferta d'ocupació pública de 2007.
----------------------------------------------------------------------------------------------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/13055


Data del document
:   07-11-2007

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * administració local
    * concurs administratiu
    * professió administrativa

Bases específiques de la convocatòria per a la provisió en propietat d'una plaça d'auxiliar administratiu, inclosa en l'oferta d'ocupació pública de 2007. [2007/13978]  
Una vegada realitzat el tràmit de consulta prèvia amb la mesa de negociació, es convoquen proves selectives per a proveir pel procediment d'oposició lliure, una plaça d'auxiliar administratiu, escala d'administració general, subescala auxiliar, corresponent a l'oferta pública d'ocupació de 2007, d'acord amb les següents bases específiques:  
Bases específiques de la convocatòria pública per a la provisió en propietat d'una plaça d'auxiliar administratiu de l'Ajuntament de Monforte del Cid, inclosa en l'oferta d'ocupació pública de 2007.  
Primera. Objecte  
És objecte de la present convocatòria la provisió en propietat, per mitjà del sistema d'oposició lliure, d'una plaça d'auxiliar administratiu vacant en la plantilla de personal funcionari de l'Ajuntament de Monforte del Cid, inclosa en l'oferta d'ocupació pública de 2007, amb sotmetiment a la legislació vigent i al procediment selectiu que es detalla en les presents bases.  
Segona. Característiques de la plaça  
La plaça que es convoca s'enquadra en l'escala d'administració general, subescala auxiliar de la plantilla de funcionaris de l'Ajuntament de Monforte del Cid.  
Tercera. Requisits que han de complir els aspirants  
Per a prendre part en les proves selectives serà necessari complir els requisits establits en les bases generals i a més:  
Estar en possessió d'algunes de les titulacions següents: Graduat Escolar, Graduat en Educació Secundària, Formació Professional de primer grau, cicle formatiu de grau mitjà o equivalent, o en condicions d'obtindre'l en el termini de presentació de sol·licituds. En el cas que la titulació s'haja obtingut en l'estranger és necessari que esta estiga homologada. Així mateix, en el cas que s'al·legue un títol equivalent haurà d'acreditar-se l'equivalència.  
Quarta. Sol·licituds   
Les sol·licituds s'ompliran en els terminis i formes que disposen les bases generals.   
Cinquena. Admissió d'aspirants  
L'admissió d'aspirants es realitzarà d'acord amb el procediment establit en les bases generals.   
Sisena. Composició, designació i actuació del tribunal qualificador  
La composició i funcionament del tribunal es realitzarà d'acord amb el procediment establit en les bases generals.   
A efectes del que disposa el Reial Decret 236/1988, de 4 de març, sobre indemnitzacions per raó del servei, el tribunal qualificador és qualificat amb la categoria quarta corresponent al grup en què està classificada la plaça objecte de la convocatòria.  
Setena. Sistema selectiu  
El sistema selectiu serà el d'oposició lliure.  
La puntuació màxima que es podrà aconseguir serà de 10 punts.   
Els exercicis i la seua forma de qualificació corresponent són els que a continuació s'indiquen:  
Primer exercici: de naturalesa teòrica. S'avaluarà entre 0 i 10 punts, i caldrà obtindre un mínim de 5 punts per a superar-lo. La seua puntuació serà del 40% del total de la fase d'oposició.  
Consistirà en la resolució d'un qüestionari tipus test, que versarà sobre el temari; el qüestionari constarà de preguntes amb quatre alternatives de resposta, de les quals només una d'elles serà correcta, i s'aplicarà, per a l'obtenció de la puntuació, la següent fórmula de correcció:  
((Nombre d'encerts - (Nombre d'errors / 3)) / Nombre de preguntes) \* 10  
Les preguntes del qüestionari s'agruparan en tres blocs, i es correspondran les preguntes de cada un d'ells a cada bloc en què siga dividida la matèria; cada aspirant haurà de triar dos dels tres blocs de preguntes.  
Segon exercici: de naturalesa pràctica. S'avaluarà entre 0 i 10 punts, i caldrà obtindre un mínim de 5 punts per a superar-lo. La seua puntuació serà del 50% del total de l'oposició. La puntuació final de l'exercici pràctic s'obtindrà per mitjà de l'aplicació de la fórmula següent:  
(P.I. \* 0,60) + (P.S.P. \* 0,40)  
On:   
- P.I.: puntuació en la prova informàtica  
- P.S.P.: puntuació en el supòsit pràctic.  
Este exercici es compon de dos proves, que són les següents:  
a) Prova informàtica: consistirà en la resolució d'una prova de tractament de textos (Word), full de càlcul (Excel) i base de dades (Access), de nivell adequat i exigit per a la subescala, que serà fixat prèviament pel tribunal qualificador. Serà obligatori superar, d'una banda, l'exercici de Word i, d'una altra, l'exercici d'Excel o l'exercici d'Access. L'exercici de Word tindrà una puntuació del 60% i l'altre exercici (Excel o Access) del 40%.  
Esta prova té caràcter eliminatori i es qualificarà de 0 a 10 punts, i caldrà obtindre un mínim de 5 punts per a superar-la. La seua puntuació serà del 60% del total assignat a l'exercici pràctic. La puntuació de la prova d'informàtica s'obtindrà de la puntuació obtinguda en l'exercici de Word i la puntuació més alta de les obtingudes en l'exercici d'Excel i Access, per mitjà de l'aplicació de la fórmula següent:  
((P.W. \* 0,60) + (P.E./A. \* 0,40))  
On:   
- P.W.: puntuació en l'exercici de Word  
- P.E./A.: puntuació en l'exercici d'Excel o Access  
b) Supòsit pràctic: consistirà en la resolució d'un supòsit pràctic a triar d'entre tres proposats pel tribunal, que versaran sobre el contingut del temari; cada un d'ells estarà referit a cada un dels blocs en què siga dividida la matèria.  
Esta prova té caràcter eliminatori, es qualificarà de 0 a 10 punts i caldrà obtindre un mínim de 5 punts per a superar-la. La seua puntuació serà del 40% del total assignat a l'exercici pràctic.  
Tercer exercici. Coneixements de valencià. L'exercici, de caràcter no eliminatori, consistirà en dos traduccions: de valencià a espanyol i d'espanyol a valencià sobre textos proposats pel tribunal. Cada traducció es puntuarà de 0 a 10 i caldrà obtindre una mitjana de 5 per a superar la prova. Per al desenvolupament d'este exercici es disposarà d'una hora i no estarà permés l'ús de diccionaris o manuals. La puntuació d'este exercici és del 10% de l'oposició.  
Una vegada superats tots els exercicis, la puntuació final de la fase d'oposició serà la resultant d'aplicar la fórmula següent:  
((P.P. \* 0,50) + (P.T. \* 0,40) + (P.TR. \*0,10))   
On:   
- P.P.: puntuació en l'exercici pràctic.  
- P.T.: puntuació en l'exercici teòric.  
- P.TR.: puntuació de la traducció.  
Qualificació dels exercicis: la qualificació del segon exercici es fixarà sumant les puntuacions atorgades pels membres del tribunal, i dividint el total pel nombre de puntuacions. En el cas del primer exercici, la qualificació serà la resultant d'aplicar la fórmula de correcció corresponent. En la traducció es penalitzarà amb 0,5 punts cada error de traducció i amb 0,25 cada falta ortogràfica o de puntuació.  
Quan entre les puntuacions atorgades pels membres del tribunal existisca una diferència de 3 o més enters entre les qualificacions màxima i mínima de la mitjana de les puntuacions atorgades, estes seran automàticament excloses, i es calcularà la puntuació mitjana entre les qualificacions restants; caldrà que es conserven com a mínim tres de les puntuacions atorgades per a poder qualificar. Si això no fóra possible, el tribunal procedirà a avaluar novament.  
Les qualificacions resultants es faran públiques a través del tauler d'anuncis de la corporació.   
Huitena. Començament i desenvolupament de les proves selectives   
Segons el que establixen les bases generals.  
Si en algun moment del procés selectiu el tribunal tinguera coneixement que algun dels aspirants no complix un o alguns dels requisits exigits o de la certificació acreditativa resultara que la seua sol·licitud conté errors o falsedats, que impossibilitaren el seu accés a la subescala en els termes establits en les convocatòries, haurà de proposar, amb audiència prèvia de l'interessat, l'exclusió d'este a l'autoritat convocant, i comunicarà, als efectes procedents, les inexactituds o falsedats formulades per l'aspirant en la sol·licitud d'admissió a les proves selectives.  
Novena. Relació d'aprovats i proposta del tribunal  
Conforme al que disposen les bases generals.  
Deu. Presentació de documents. Nomenaments  
Conforme al que disposen les bases generals.  
Onze. Impugnació   
Conforme al que disposen les bases generals.  
Dotze. Incidències  
Conforme al que disposen les bases generals.  
ANNEX   
Temari  
Bloc I  
1. La Constitució espanyola: estructura i contingut, la reforma constitucional, drets i deures fonamentals, el Tribunal Constitucional.   
2. La Constitució espanyola: la Corona, les Corts Generals, el govern i l'administració, relacions entre el govern i les Corts Generals.   
3. El règim autonòmic de la Comunitat Valenciana. L'Estatut d'Autonomia: estructura i contingut, competències de la Generalitat Valenciana.  
4. L'Estatut d'Autonomia: les Corts Valencianes, l'administració de justícia. El govern i l'administració pública de la Generalitat Valenciana.  
5. La Unió Europea: orígens i evolució. Organització. Competències. El dret europeu.  
6. L'administració pública en l'ordenament jurídic espanyol. L'administració de l'estat. L'administració de les comunitats autònomes. L'administració local. L'administració institucional.  
7. La qualitat en la prestació de serveis per les administracions públiques. El sistema de cartes de serveis. El sistema de queixes i suggeriments.  
Bloc II  
1. Sotmetiment de l'administració al dret. Fonts del dret públic. Principis d'actuació i principis d'organització de l'administració pública. Relacions entre administracions públiques.  
2. L'activitat de les administracions públiques: drets dels ciutadans, arxius i registres, termes i terminis. Els actes administratius: requisits i eficàcia. El silenci administratiu.  
3. El procediment administratiu. Fases del procediment. Els recursos administratius.  
4. Els contractes de les administracions públiques: contractes administratius i contractes privats. Actuacions relatives a la contractació. Tipus de contractes administratius.  
5. Els béns de les entitats locals. El règim jurídic dels béns de domini públic. El règim jurídic dels béns patrimonials.  
6. Els serveis públics de les entitats locals. Els modes de gestió dels serveis públics. Consideració especial de la concessió.  
7. Personal al servei de les entitats locals: personal funcionari i personal laboral. Drets i deures del personal. Provisió de llocs de treball. Situacions administratives. Règim disciplinari.  
Bloc III  
1. El règim local espanyol: regulació i principis constitucionals. L'autonomia local.  
2. El municipi. Organització. Funcionament. Competències.  
3. La província. Organització. Funcionament. Competències.  
4. Les hisendes locals. Referència als recursos de les hisendes locals. Les ordenances fiscals.   
5. El pressupost: concepte i estructura. Elaboració, aprovació i execució. Modificacions pressupostàries. Execució de la despesa.  
6. Monforte del Cid. Història, geografia i població del terme municipal.  
Monforte del Cid, 7 de novembre de 2007.- L'alcaldessa: Antonia Cervera Carrasco.